B. Bugár, podpredseda NR SR: (2001-10-03):
Prerušujem rokovanie až do 14.00 hodiny a želám vám dobrú chuť. (Prerušenie rokovania o 11.59 hodine.) (Pokračovanie rokovania o 14.14 hodine.) I. Presperín, podpredseda NR SR: Páni poslanci, prosím, keby ste sa dostavili do rokovacej sály, aby sme mohli pokračovať v 51. schôdzi Národnej rady Slovenskej republiky. Pokračovať budeme hlasovaním. Prosím, páni poslanci, aby ste prišli do rokovacej sály. Ešte raz prosím pánov poslancov, aby sa dostavili do rokovacej sály na hlasovanie o prerokovaných návrhoch zákonov. (Pauza pre nedostatočný počet poslancov v rokovacej sále.) Páni poslanci, žiadam vás, aby ste prišli do rokovacej sály a dostavili sa na hlasovanie. (Pauza pre nedostatočný počet poslancov v rokovacej sále.) I. Presperín, podpredseda NR SR: Páni poslanci, panie poslankyne, žiadam vás, aby ste prišli do rokovacej sály, budeme pokračovať v 51. schôdzi Národnej rady Slovenskej republiky. Páni poslanci, budeme sa prezentovať najskôr pred hlasovaním, prosím, aby ste sa pripravili na prezentáciu. (Ruch v sále.) Prosím, keby ste sa pripravili na prezentáciu. Prezentujte sa, páni poslanci, prezentujte sa. Prítomných je 75 poslancov. Páni poslanci, žiadam vás, aby ste sa dostavili do rokovacej sály, aby sme mohli pristúpiť k hlasovaniu o prerokovaných návrhoch zákonov. Budeme sa znovu prezentovať, páni poslanci. Prosím, keby ste sa znova prezentovali. Prezentujte sa. Prítomných je 77 poslancov. Konštatujem, že Národná rada je uznášaniaschopná. V rokovaní budeme teda pokračovať hlasovaním o návrhoch zákonov, ktoré sme prerokovali v druhom čítaní, ale sme o nich nehlasovali. Ako o prvom budeme hlasovať o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov , ktorý ste mali ako tlač 1076, v druhom čítaní. Spoločným spravodajcom je pán poslanec Bajan. Pýtam sa, pán spoločný spravodajca, či môžeme pristúpiť k hlasovaniu. Ak áno... V. Bajan, poslanec: Ďakujem pekne, pán podpredseda, môžeme. I. Presperín, podpredseda NR SR: Takže podľa § 83 ods. 3 zákona o rokovacom poriadku pristúpime najskôr k hlasovaniu o návrhoch zo spoločnej správy výborov a potom o pozmeňujúcich a doplňujúcich návrhoch, ktoré zazneli v rozprave. Nech sa páči, slovo má pán spoločný spravodajca. V. Bajan, poslanec: V tlači 1076a máme pozmeňujúce návrhy pod poradovým číslom 1 až 7. (Ruch v sále.) I. Presperín, podpredseda NR SR: Prosím o pokoj! V. Bajan, poslanec: Z rozpravy pán kolega Finďo odporučil, aby sme o bodoch 4 a 5 hlasovali osobitne, čiže odporúčam, aby sme o bodoch 1, 2, 3, 6, 7 hlasovali spolu s odporúčaním schváliť ich. I. Presperín, podpredseda NR SR: Prosím, hlasujeme. Nech sa páči, hlasujte. S odporúčaním gestorského výboru schváliť ich. Nech sa páči, hlasujte, prosím. (Hlasovanie.) Prítomných je 85 poslancov, za 85, to znamená, že nikto nebol proti, nezdržal sa nikto, hlasovali všetci. Konštatujem, že tieto návrhy boli schválené. Nech sa páči, pán spoločný spravodajca. V. Bajan, poslanec: Teraz pristúpime k hlasovaniu o bode 4 spoločnej správy s tým, že gestorský výbor ho odporúča schváliť. I. Presperín, podpredseda NR SR: Hlasujeme o bode 4 zo spoločnej správy s odporučením gestorského výboru schváliť ho. Hlasujte, prosím. Hlasujte. (Hlasovanie.) Prítomných je 85 poslancov, za 73, proti 4, zdržalo sa 8, hlasovali všetci. Konštatujem, že tento návrh bol schválený. V. Bajan, poslanec: Zo spoločnej správy nám zostal posledný bod, a to je bod 5 na osobitné hlasovanie. Gestorský výbor ho odporúča schváliť. I. Presperín, podpredseda NR SR: Hlasujeme o bode č. 5 zo spoločnej správy s odporučením gestorského výboru schváliť ho. Hlasujte, prosím. (Hlasovanie.) Prítomných je 90 poslancov, za 80, proti 4, zdržali sa 3, nehlasovali 3. Konštatujem, že aj tento bod zo spoločnej správy sme schválili. Prosím, pán spravodajca. V. Bajan, poslanec: V rozprave vystúpili dvaja poslanci, prvý pán poslanec Tatár, ktorý dal tri pozmeňujúce návrhy. O každom žiadal hlasovať osobitne, máte ich v laviciach, čiže budem len uvádzať, § 4a sa vypúšťa. Prvé hlasovanie. I. Presperín, podpredseda NR SR: Prosím, hlasujeme o prvom pozmeňujúcom návrhu pána poslanca Tatára. Hlasujte, prosím. (Hlasovanie.) Prítomných je 88 poslancov, za 7, proti 33, zdržalo sa 44, nehlasovali 4. Konštatujem, že tento pozmeňujúci návrh nebol schválený. Ďalej. V. Bajan, poslanec: Druhý pozmeňujúci návrh, v § 6 nový ods. 4, nebudem ho čítať, máte ho v laviciach. I. Presperín, podpredseda NR SR: Hlasujeme o druhom pozmeňujúcom návrhu pána poslanca Tatára. (Hlasovanie.) Prítomných je 90 poslancov, za 7, proti 35, zdržalo sa 42, nehlasovalo 6. Ani tento pozmeňujúci návrh nebol schválený. V. Bajan, poslanec: Tretí pozmeňujúci návrh, § 7a sa vypúšťa. I. Presperín, podpredseda NR SR: Dávam hlasovať o treťom pozmeňujúcom návrhu pána poslanca Tatára. Hlasujte, prosím. (Hlasovanie.) Prítomných je 86 poslancov, za 6, proti 35, zdržalo sa 39, nehlasovalo 6. Návrh nebol schválený. Ďalej. V. Bajan, poslanec: Ako druhý vystúpil v rozprave pán kolega Finďo, navrhol dva pozmeňujúce návrhy. O prvom – v § 6 ods. 4 vypustiť slová „zdravotnej starostlivosti“. I. Presperín, podpredseda NR SR: Budeme hlasovať o prvom pozmeňujúcom návrhu pána poslanca Finďa. Hlasujte, prosím. Hlasujte. Hlasujte. (Hlasovanie.) Prítomných je 94 poslancov, za 10, proti 29, zdržalo sa 51, nehlasovali 4. Návrh nebol schválený. V. Bajan, poslanec: Druhý pozmeňujúci návrh. V bode 6 v § 7a ods. 1 vypustiť slová „zdravotnej starostlivosti“. I. Presperín, podpredseda NR SR: Hlasujte o tomto pozmeňujúcom návrhu pána poslanca Finďa. (Hlasovanie.) Prítomných je 89 poslancov, za 11, proti 30, zdržalo sa 46, nehlasovali 2. Konštatujem, že tento návrh nebol schválený. Tým sme vyčerpali aj hlasovanie o pozmeňujúcich návrhoch, ktoré zazneli v rozprave. Keďže v skrátenom legislatívnom konaní sa nepoužijú obmedzenia pre druhé a tretie čítanie podľa príslušných ustanovení zákona o rokovacom poriadku, pristúpime teda k tretiemu čítaniu o tomto vládnom návrhu zákona. Páni poslanci, panie poslankyne, otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, keby ste sa prezentovali a hlasovali o tomto návrhu zákona ako o celku. Hlasujte, prosím. Hlasujte. (Hlasovanie.) Prítomných je 91 poslancov, za 83, proti nikto, zdržali sa 8, hlasovali všetci poslanci. Konštatujem, že sme schválili vládny návrh zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov. Pristúpime k hlasovaniu o vládnom návrhu zákona o majetku vyšších územných celkov (tlač 1077) v druhom čítaní. Spoločným spravodajcom bol pán poslanec Bajan. Podľa § 83 ods. 3 zákona o rokovacom poriadku pristúpime najskôr k hlasovaniu o návrhoch zo spoločnej správy výborov. Prosím, pán spoločný spravodajca výborov, aby ste uviedli hlasovanie. V. Bajan, poslanec: Ďakujem pekne, pán podpredseda. Zo spoločnej správy máme... (Ruch v sále.) I. Presperín, podpredseda NR SR: Poprosím vás o pokoj v rokovacej sále. V. Bajan, poslanec: ... máme celkom 12 pozmeňujúcich návrhov s tým, že pán kolega Finďo odporučil body 10 a 11 na samostatné hlasovanie. Ja teda odporúčam, aby sme o bodoch 1 až 9 plus bod 12 hlasovali spoločne s odporúčaním prijať ich. I. Presperín, podpredseda NR SR: Budeme hlasovať o bode 1 až 9 a bode 12 zo spoločnej správy s návrhom gestorského výboru schváliť ich. Prosím, hlasujte. Hlasujeme. Hlasujte. (Hlasovanie.) Prítomných je 89 poslancov, za 83, proti nikto, zdržal sa 1, nehlasovalo 5. Konštatujem, že tieto návrhy boli schválené. Ďalej budeme hlasovať o bode č. 10 zo spoločnej správy. V. Bajan, poslanec: Áno, mali by sme hlasovať o bode 10 zo spoločnej správy s odporúčaním gestorského výboru schváliť ho. I. Presperín, podpredseda NR SR: Prosím, hlasujte o bode č. 10 s odporučením gestorského výboru schváliť ho. (Hlasovanie.) Prítomných je 90 poslancov, za 82, proti 3, zdržali sa 3, nehlasovali 2. Bod č. 10 zo spoločnej správy sme schválili. Ďalej. V. Bajan, poslanec: Odporúčam hlasovať o poslednom bode zo spoločnej správy, a to o bode 11 s tým, že gestorský výbor ho odporúča schváliť. I. Presperín, podpredseda NR SR: Hlasujte o bode č. 11 zo spoločnej správy s odporučením gestorského výboru schváliť ho. Hlasujte. (Hlasovanie.) Prítomných je 97 poslancov, za 86, proti 6, zdržali sa 4, nehlasoval 1. Aj bod č. 11 zo spoločnej správy sme schválili. Nech sa páči, pán poslanec, ďalej. V. Bajan, poslanec: Ďakujem pekne, pán podpredseda. V rozprave vystúpil kolega Tatár a navrhol tri pozmeňujúce návrhy. Máte ich v laviciach, nebudem ich čítať. Prvý: vypustiť § 4. I. Presperín, podpredseda NR SR: Prosím, hlasujeme o prvom pozmeňujúcom návrhu pána poslanca Tatára. Hlasujte. (Hlasovanie.) Prítomných je 99 poslancov, za 13, proti 38, zdržalo sa 43, nehlasovalo 5. Nebol schválený tento návrh. V. Bajan, poslanec: Druhý pozmeňujúci návrh. V § 6 ods. 4 nové znenie, nech sa páči, dávam odporučenie hlasovať. I. Presperín, podpredseda: Prosím, hlasujte. Hlasujte. (Hlasovanie.) Prítomných je 94 poslancov, za 16, proti 37, zdržalo sa 39, nehlasovali 2. Návrh nebol schválený. Ďalej. V. Bajan, poslanec: Tretí pozmeňujúci návrh pána kolegu Tatára je § 8 vypustiť. I. Presperín, podpredseda NR SR: Pán poslanec Finďo. (Hlasy v sále.) Zapnite pánovi poslancovi... P. Finďo, poslanec: Ďakujem za slovo. (Reakcie z pléna.) I. Presperín, podpredseda NR SR: Pardon, pardon, pardon. Dohlasujeme pána poslanca Tatára. Samozrejme. Pán poslanec Bajan. Pán poslanec Bajan. Budeme hlasovať o treťom pozmeňujúcom návrhu pána poslanca. V. Bajan, poslanec: Paragraf 8 vypustiť. I. Presperín, podpredseda NR SR: Áno. Prosím, hlasujte. (Hlasovanie.) Prítomných je 99 poslancov, za 12, proti 42, zdržalo sa 42, nehlasovali 3. Návrh nebol schválený. Ďalej. V. Bajan, poslanec: Pán kolega Finďo. I. Presperín, podpredseda NR SR: Pán kolega Finďo, nech sa páči. P. Finďo, poslanec: Ospravedlňujem sa, že som si nevšimol, že budeme ešte hlasovať o jednom bode. Paragraf 6 ods. 4 sme schválili v spoločnej správe, preto už nemôžeme hlasovať. A hlasovali sme o ňom aj v prípade pána poslanca Tatára. Nemôžeme hlasovať o dvoch verziách toho istého odseku, toho istého paragrafu. A to isté sa týka aj môjho pozmeňujúceho návrhu a týka sa to aj celého hlasovania pri majetku obcí, kde sme tri razy hlasovali o tom istom odseku napriek tomu, že pri prvom hlasovaní bol už schválený. I. Presperín, podpredseda NR SR: Prosím, budeme hlasovať ďalej. Nech sa páči, pán poslanec. V. Bajan, poslanec: Nie je to, samozrejme, úplne tak. Pán kolega Tatár navrhol nové znenie, čiže to bolo niečo iné ako v spoločnej správe. Čiže budeme ďalej pokračovať. Fakt je ten, že pán kolega Finďo v rozprave nám predložil tri pozmeňujúce návrhy s tým, že o bode prvom odporúčal hlasovať samostatne a o bode 2, 3 spoločne. I. Presperín, podpredseda NR SR: Prosím, budeme... V. Bajan, poslanec: Ak kolega Cuper dovolí, budem uvádzať... (Ruch v sále.) I. Presperín, podpredseda NR SR: Pán poslanec, pokoj, prosím. V. Bajan, poslanec: Čiže odporúčam, aby sme hlasovali o prvom návrhu kolegu Finďa. I. Presperín, podpredseda NR SR: Prosím, hlasujeme. Hlasujte, páni poslanci, o prvom návrhu pána poslanca Finďa. Hlasujte. (Hlasovanie.) Prítomných je 102 poslancov, za 13, proti 30, zdržalo sa 55, nehlasovali 4. Tento návrh nebol schválený. Ďalej, pán spravodajca. V. Bajan, poslanec: O bode 2, 3 odporúčam hlasovať spoločne. I. Presperín, podpredseda NR SR: Hlasujeme. V. Bajan, poslanec: O druhom a treťom pozmeňujúcom návrhu kolegu Finďa. I. Presperín, podpredseda NR SR: Áno, o druhom a treťom pozmeňujúcom návrhu poslanca Petra Finďa hlasujeme spoločne. Prosím, hlasujte. Hlasujte. (Hlasovanie.) Prítomných je 104 poslancov, za 14, proti 23, zdržalo sa 65, nehlasovali 2. Tieto návrhy sme neschválili. Keďže v skrátenom legislatívnom konaní sa nepoužijú obmedzenia pre druhé a tretie čítanie podľa príslušných ustanovení zákona o rokovacom poriadku, pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 rokovacieho poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, hlasujeme o návrhu zákona ako o celku. Hlasujte, prosím. (Hlasovanie.) Prítomných je 104 poslancov, za 83, proti nikto, zdržalo sa 18, nehlasovali 3. Konštatujem, že sme schválili vládny návrh zákona o majetku vyšších územných celkov. Nasleduje hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov (tlač 1078), v druhom čítaní. Spoločným spravodajcom je pán poslanec Farkas. Prosím, aby uvádzal hlasovanie podľa § 83 ods. 3 zákona o rokovacom poriadku. Pán poslanec, nech sa páči, uvádzajte hlasovanie. Nech sa páči.